http://www.loc.gov/mods/v3 http://www.loc.gov/standards/mods/v3/mods-3-2.xsd
Συναντήσεις γυναικών στην Ερεσό Λέσβου 1994 / 1995
Το "Δυνάμει φίλες, δυνάμει ερωμένες" ερευνά το θέμα των σχέσεων ανάμεσα σε γυναίκες που είναι ή υπήρξαν ερωτικά συνδεδεμένες μεταξύ τους. Η ερωτική σχέση ανάμεσα σε γυναίκες είναι θέμα που παραδοσιακά χαρακτηρίζεται από σιωπή. Μια σιωπή που έχει γίνει συνήθεια (κακή), αλλά είναι επίσης και επιθυμητή. Ο περίγυρος αλλά και τα ίδια τα πρόσωπα προτιμούν την αποσιώπηση, δηλαδή την αφάνεια. Η επιστημονική έρευνα, σε αυτή την περίπτωση η επιτόπια ανθρωπολογική έρευνα και η απόρροιά της που είναι αυτό το βιβλίο, έρχεται ακριβώς αυτή τη σιωπή -και η ντροπή που κρύβει πίσω της- να καταρρίψει. Σκύβοντας με ενδιαφέρον και ερωτηματικά πάνω σε κάτι "ξένο", παράξενο για την κοινωνία, το κοιτάει κατ' αρχήν και το περιγράφει, για να περάσει μετά στην συνομιλία με τα πρόσωπα, τις λεσβίες, που σχηματίζουν αυτή την "παράξενη" ομάδα. ... [από το οπισθόφυλλο]